Diari Oficial de la Generalitat Valenciana


Sumari del DOGV 6214, del 25-02-2010 (2010/1810)

RESOLUCIÓ de 26 de gener de 2009, de la consellera de Justícia i Administracions Públiques, per la qual es disposa la publicació de la decisió del jurat corresponent a la III edició dels Premis Raquel Payá de la Generalitat.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6214

Data del DOGV
:   25-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1810


Data del document
:   26-01-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * distinció honorífica

RESOLUCIÓ de 26 de gener de 2009, de la consellera de Justícia i Administracions Públiques, per la qual es disposa la publicació de la decisió del jurat corresponent a la III edició dels Premis Raquel Payá de la Generalitat. [2010/1810]  
D'acord amb el que disposa l'article 8 i la disposició final primera del Decret 234/2007, de 7 de desembre, del Consell, pel qual es creen els Premis Raquel Payá, de la Generalitat, resolc:  
Primer  
Ordenar la publicació en el Diari Oficial de la Comunitat Valenciana de l'acta de data 26 de gener de 2010, corresponent a la decisió del jurat de la III edició dels Premis Raquel Payá, de la Generalitat, que s'adjunta com a annex a la present resolució.   
Segon  
La present resolució produirà efectes des de el mateix dia que es publique en el Diari Oficial de la Comunitat Valenciana.  
València, 26 de gener de 2010.- La consellera de Justícia y Administracions Públiques: Paula Sánchez de León Guardiola.  
Annex  
Acta del jurat de la III edició dels Premis Raquel Payá de la Generalitat  
A les 12.00 hores del dia de la data i de conformitat amb el que disposa el Decret 234/2007, de 7 de desembre, del Consell, pel qual es creen els Premis Raquel Payá, de la Generalitat; es constitueix, a la seu de la Conselleria de Justícia i Administracions Públiques, el jurat format per:  
Paula Sánchez de León Guardiola, consellera de Justícia i Administracions Públiques, en qualitat de presidenta.  
I els vocals:  
Juan Luis de la Rúa Moreno, president de Tribunal Superior de Justícia de la Comunitat Valenciana.  
Jorge Cabré Rico, secretari autonòmic de Justícia, de la Conselleria de Justícia i Administracions Públiques.  
Carmen Jofré Garrigues, sotssecretària de la Conselleria de Justícia i Administracions Públiques.  
Teresa Gisbert Jordá, fiscal-cap de la Fiscalia Provincial de València.  
Vicente Llopis Sala, cap de l'Àrea de Justícia Juvenil i Prevenció de la Violència i secretari del Jurat.  
La presidenta dóna la benvinguda als membres del Jurat i, amb caràcter previ, procedeix a la lectura del Decret que regula la present Convocatòria.   
Els Premis Raquel Payá van ser creats el 2007 pel Consell, a proposta de la Conselleria de Justícia i Administracions Publiques, per tal de reconéixer i premiar públicament aquells menors que es troben complint mesures judicials i mostren una major dedicació i esforç en el desenrotllament del seu projecte educatiu i de reinserció social.  
Duen el nom de Raquel Payá, en reconeixement a aquesta notable pedagoga valenciana, que unia al seu gran amor per València a una constant dedicació a la seua tasca professional d'educadora d'educadors en tots els àmbits de la pedagogia i, en especial, en l'aplicada a la infància i joventut inadaptades.   
L'objectiu dels Premis Raquel Payá de la Generalitat és:  
- Fomentar els valors socials i incrementar les oportunitats de reinserció dels menors;  
- Incentivar l'esforç, constància, creativitat i qualitat de les activitats, tant de caràcter intel·lectual com manipulatives i artístiques;  
- I valorar els comportaments i actituds d'altruisme, generositat, respecte i convivència.  
Tot seguit, s'examinen les propostes efectuades pels directors dels centres de Reeducació, i es valoren, molt positivament, els mèrits de tots els menors proposats, els noms dels quals s'indiquen tot seguit:  
1. Abdelhak B.  
2. Tamara Z. S.  
3. Andrés R. Z.  
4. David G. F.  
5. Ethan G. G.  
6. Ramón D. H.  
7. Daniel M. S.  
8. Manuel C. M  
9. José Omar S.B.  
10. Yousef A. A.  
11. Balal A.  
12. Gabriela Isabel A.P.  
13. Abderrzah E. H.  
14. Benjamí H. V.  
15. Juan Vicente G. L.  
16. Cristián G. V.  
17. Doru A. A.  
Una vegada practicades les deliberacions adients, els membres del Jurat decideixen fer constar en l'acta, de forma expressa, el seu convenciment que tots els candidats proposats pels directors dels centres, sense excepció, són mereixedors d'aquests guardons. Tot seguit, i per unanimitat, acorden concedir els Premis Raquel Payá de l'any 2010, als menors següents:  
Tamara Z. S., per la seua disposició a participar en totes les activitats que formen part del seu projecte educatiu; per la maduresa que està evidenciant a l'hora de fer front a les circumstàncies difícils o adverses; per la seua aposta decidida per l'aprenentatge, la formació i la capacitació laboral i, sobretot, per la seua motivació de canvi i el seu esforç per aconseguir els objectius que té plantejats.  
Juan Vicente G. L., pel canvi que ha experimentat en la seua perspectiva de vida; per la seua orientació cap a metes prosocials; per la seua disposició a col·laborar amb els professionals responsables de la seua formació, i, sobretot, per ser un exemple de superació per a altres menors que travessen dificultats semblants a les seues.  
Cristià G. V., per la seua constància i implicació en el disseny del seu projecte individualitzat d'inserció; per la dedicació i entusiasme, que mostra en l'exercici de les tasques pròpies del seu lloc de treball; per la seua contribució a la creació i el manteniment d'un bon clima de convivència entre els seus companys i els seus educadors, i, sobretot, per la progressió i la constància que manifesta en la seua voluntat de reconduir la seua trajectòria personal.   
I, no havent-hi més assumptes que tractar, es dóna per acabada la sessió, alçant-se l'acta que se signa a València, el 26 de gener de 2010.